Nafarroako Parlamentuko Mahaiak, 2020ko abenduaren 4an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Jorge Aguirre Oviedo jaunak aurkeztutako galdera, “Terrorismoaren memoria eta prebentzioa” hezkuntza-proiektuari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko abenduaren 4an

Lehendakaria: Unai Hualde Iglesias

GALDERAREN TESTUA

Nafarroako Alderdi Sozialista talde parlamentarioari atxikita dagoen Jorge Aguirre Oviedo jaunak, Legebiltzarreko Erregelamenduak ezarritakoaren babesean, honako galdera hau egiten du, Hezkuntzako kontseilariak abenduaren 10eko Osoko Bilkuran ahoz erantzun dezan:

Jakinda Espainiako Gobernuak “Terrorismoaren memoria eta prebentzioa” hezkuntza-proiektua egin duela eta Espainiako Gobernuak Nafarroako Foru Erkidegoan aurkeztuko duela, Barne ministroak iragarri duenez,

Zer egiteko asmoa du Hezkuntza Departamentuak horri dagokionez?

Iruñean, 2020ko abenduaren 2an

Foru parlamentaria: Jorge Aguirre Oviedo